Oks. Grævlingen ( *lidt hurtigt, bedrevidende)*

*(tales)* –Dyr i naturen –

De - store og de små,

 her omkring

Gemmer sig

Man må passe på!

Kender du, kender du et gråt dyr med et hvid hoved med to sorte streger på?

Det er Grævlingen. Den hedder faktisk Meles Meles.

Men den har ikke noget med mel at gøre.

*(Pralende):* Grævlingen, grævlingen altså, - den er Danmarks tungeste rovdyr. Et rovdyr er et dyr, der jager og spiser andre dyr. Vi har tre store rovdyr i Danmark: grævlingen, ræven og odderen. Grævlingen er den tungeste. Den kan veje næsten dobbelt så meget som ræven. Ræven er til gengæld den længste. Men odderen har den længste hale.

Det er ikke mange mennesker, der har set en grævling. Den jager mest om natten, og så er den meget sky. Hvis du skal se den, skal du tidligt op – og så skal du være meget stille. Selv om man kan somme tider se, den ligger og er blevet kørt over.

Grævlingen er let at kende. Den ligner ikke nogen andre dyr i Danmark. Hovedet er hvidt, med to brede sorte streger fra snuden op over øjnene og videre op over ørerne. Det ligner næsten en stribet maske. Snuden ligner en lille tryne.

( *Skal ikke siges)* Du kan se mere om grævlingen på:

<http://www.skoven-i-skolen.dk/content/gr%C3%A6vling-meles-meles-0>

(*fortælles videre – hvis man ikke vil vide mere)*Det var ikke sjovt at være grævling i gamle dage. Den blev jaget i månelyse nætter og dræbt af store hunde eller med knipler, idet man holdet dyret med en fork stukket gennem halsen og ned i jorden.

Man sagde; når grævlingen bider, giver den ikke slip, før end den hører knoglerne knase. Derfor bør jægeren gå med æggeskaller eller trækul, høvlspåner eller koks i sine støvler.

Man troede grævlingens fedt var et lægemiddel, smurt mod gigt knuder var det godt. Grævlingeskind kogt med hvidt hundelort hældes i øl, det skal man drikke, hvis man er syg af gulsot! – Føj da.- Man kan heldigvis bare spise appelsiner. Og anden frugt.

Tag en grævlings højre øje, svøb det i en ulden klud og bær det på kroppen. Så bliver du bliver elsket og anset hos alle mennesker.